nvidia/miracl-vision huggingface dataset:
వత్తలూరు

వత్తలూరు, అన్నమయ్య జిల్లా, పుల్లంపేట మండలానికి చెందిన గ్రామం. ఇది మండల కేంద్రమైన పుల్లంపేట నుండి 21 కి. మీ. దూరం లోను, సమీప పట్టణమైన రాజంపేట నుండి 11 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 799 ఇళ్లతో, 3274 జనాభాతో 1610 హెక్టార్లలో విస్తరించి ఉంది. గ్రామంలో మగవారి సంఖ్య 1601, ఆడవారి సంఖ్య 1673. షెడ్యూల్డ్ కులాల సంఖ్య 500 కాగా షెడ్యూల్డ్ తెగల సంఖ్య 8. గ్రామ జనగణన లొకేషన్ కోడ్ 593672. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం వైఎస్‌ఆర్ జిల్లాలో, ఇదే మండలంలో ఉండేది. గ్రామంలో ఒక ప్రైవేటు బాలబడి ఉంది
టి.కమ్మపల్లి

టి.కమ్మపల్లి, అన్నమయ్య జిల్లా, పుల్లంపేట మండలానికి చెందిన రెవెన్యూయేతర గ్రామం. ఈ ఆలయంలో, 2013 ఆగస్టు-20 నుండి 22వ తారీఖు వరకూ ఆరాధనోత్సవాలు జరుగును. 24వ తారీఖున అన్నదానం, గ్రామోత్సవం జరుగును. ఈ విగ్రహం ఆరుబయట ఉంది. భక్తులు పూజలు జరుపుకొనుటకు ఇబ్బంది లేకుండా, గ్రామస్తులైన దాత శ్రీ శ్రీరాములు రు. 4 లక్షల వితరణ ఇవ్వగా, అమ్మవారికి ఆలయం నిర్మించుచున్నారు. దాతల సహకారంతో, ఈ ఆలయం చుట్టూ సిమెంటు రహదారి ఏర్పాటుచేస్తున్నారు. వరి, అపరాలు, కాయగూరలు వ్యవసాయం, వ్యవసాయాధరిత వృత్తులు స్వర్గీయ గునిపాటి రామయ్య. కేంద్రమంత్రి శ్రీ సుజనాచౌదరి, ఈ గ్రామంలో వనం-మనం కార్యక్రమం నిర్వహించడానికి, 2016, నవంబరు-25న విచ్చేస్తున్నారు.
చక్రంపేట (పెనగలూరు)

చక్రంపేట, అన్నమయ్య జిల్లా, పెనగలూరు మండలానికి చెందిన రెవెన్యూయేతర గ్రామం. చక్రంపేట ఉన్నత పాఠశాలకు చెందిన మార్రంరెడ్డి మంగమ్మ అను విద్యార్థి ని, 2014, జనవరి-9న మైసూరులో జరిగే జాతీయస్థాయి త్రో బాల్ పోటీలలో పాల్గొనుటకు అర్హత సాధించినది.
గాదెగూడూరు

గాదెగూడూరు, వైఎస్‌ఆర్ జిల్లా, ప్రొద్దుటూరు మండలానికి చెందిన గ్రామం. ఇది మండల కేంద్రమైన రాజుపాలెం నుండి 6 కి. మీ. దూరం లోను, సమీప పట్టణమైన ప్రొద్దటూరు నుండి 19 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 587 ఇళ్లతో, 2164 జనాభాతో 716 హెక్టార్లలో విస్తరించి ఉంది. గ్రామంలో మగవారి సంఖ్య 1073, ఆడవారి సంఖ్య 1091. షెడ్యూల్డ్ కులాల సంఖ్య 547 కాగా షెడ్యూల్డ్ తెగల సంఖ్య 0. గ్రామం జనగణన లొకేషన్ కోడ్ 592891. గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి, సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల, అనియత విద్యా కేంద్రం ప్రొద్దటూరు లోను, దివ్యాంగుల ప్రత్యేక పాఠశాల, సమీప వైద్య కళాశాల , కడప లోనూ ఉన్నాయి
కోమట్లగూడెం (చింతకాని)

కోమట్లగూడెం, ఖమ్మం జిల్లా, చింతకాని మండలానికి చెందిన గ్రామం.. పిన్ కోడ్: 507208. Lua error in మాడ్యూల్:Location_map at line 391: A hemisphere was provided for longitude without degrees also being provided.
యాంగోన్

యాంగోన్ లేదా రంగూన్ బర్మా దేశపు రాజధాని. 11 వ శతాబ్దం తొలిరోజుల్లో (circa 1028–1043) దిగువ బర్మాను పాలిస్తున్న మాన్ వంశస్థుడు పొంటారికా రాజుచే ఈ నగరం స్థాపించబడింది. ఈ నగరం తొలి నామము డగన్. తొలినాళ్ళలో డగన్ ఒక చిన్న గ్రామం. చేపలు పట్టేవారు ఎక్కువగా నివసించేవారు. ష్వెడగన్ పగోడా కేంద్రంగా ఉండెడిది. 1755లో అలుంగ్ పాయ మహారాజు ఈ నగరాన్ని జయించి యాంగోన్ గా నామకరణం చేసి ఈ నగరం కేంద్రంగా పాలన సాగించాడు. 1824 నుండి 1826 వరకు జరిగిన మొదటి మొదటి ఆంగ్లో బర్మీస్ యుద్ధం లో బ్రిటీషు వాళ్ళు ఈ నగరాన్ని స్వాధీనం చేసుకుని తర్వాత బర్మా పాలనాధికారులకు దీనిని అప్పగించారు.1841 లో సంభవించిన ఒక అగ్ని ప్రమాదం కారణంగా ఈ నగరం చాలావరకు నాశనమైంది. యాంగోన్ నగరం దిగువ బర్మాలో యగోన్, బగోన్ నదులు కలిసే పరాంతంలో మరతబాన్ సింధుశాఖకు సుమారు 30 కిలోమోటర్ల దూరంలో 16°48' డిగ్రీలు ఉత్తర,, 96°09' తూర్పు (16.8, 96.15) కేంద్రస్థానంలో ఉంది
రంగూన్

రంగూన్ బర్మా దేశపు రాజధాని యాంగోన్ యొక్క పూర్వనామం. ఈ పేరుతో వున్న మరికొన్ని పేజీలు:
పార్లమెంటు సభ్యుడు

భారతదేశంలో, కేంద్ర ప్రభుత్వం కేంద్ర శాసన వ్యవస్థను పార్లమెంట్ అంటారు. పార్లమెంటులో దిగువ సభ లేదా లోక్‌సభ, పార్లమెంటు ఎగువ సభ లేదా రాజ్యసభ అని పిలువబడే రెండు సభలు లేదా విభాగాలు ఉన్నాయి. లోక్‌సభ సభ్యులను ప్రజల నేరుగా ఎన్నుకుంటారు. ఇది ప్రజలకోసం పనిచేస్తుంది. అందువలన పార్లమెంటును "ప్రజల సభ" అని పార్లమెంటు దిగువసభ అని పిలుస్తారు. రాజ్యసభ భారతదేశ రాష్ట్రాలు, కేంద్రపాలిత ప్రాంతాలకు ప్రాతినిధ్యం వహిస్తుంది, కాబట్టి దీనిని "ది కౌన్సిల్ ఆఫ్ స్టేట్స్" అని పిలుస్తారు. దీనిని పార్లమెంటు ఎగువసభ అనికూడా పిలుస్తారు. భారత రాజ్యాంగంలోని ఆర్టికల్ 79 పార్లమెంటుకు ఆధారాన్ని అందిస్తుంది. అదే కథనంలో ఉభయ సభలతో పాటు రాష్ట్రపతి కూడా ఉన్నారు. భారతదేశంలో ఎన్నుకైన పార్లమెంటు సభ్యులు (ఎం.పి.లు) భారత రాష్ట్రపతి ఎన్నిక కోసం ఎలక్టోరల్ కాలేజీని ఏర్పాటు చేస్తారు
పార్లమెంట్లు

భారతదేశ పార్లమెంట్ కొరకు చూడండి భారత పార్లమెంటు. శాసనసభల యొక్క ఒక రకం పార్లమెంట్లు. అత్యంత ప్రసిద్ధ పార్లమెంట్లలో బహుశా ఒకటి యునైటెడ్ కింగ్డమ్‌లో ఉన్న పార్లమెంట్, దీనిని కొన్నిసార్లు "మదర్ ఆఫ్ ఆల్ పార్లమెంట్స్" (అన్ని పార్లమెంట్ల యొక్క తల్లి) అంటారు. పార్లమెంట్ పదం ఫ్రెంచ్ పదం పార్లిమెంట్ నుండి వచ్చింది, దీని అర్థం మాట్లాడటం లేదా చర్చింటం. ఐస్లాండ్ యొక్క జాతీయ పార్లమెంటు The Althing, ఇది సా.శ. 930 కు ముందు స్థాపించబడింది, అలాగే ఇది ప్రపంచంలో అతి పురాతన శాసన నిర్మాణ శాఖగా ఇప్పటికీ నిలచి ఉంది. అయితే Althing నాలుగు శతాబ్దాలుగా ఒక శాసనసభ వలె క్రియాశీలముగా లేదు, దాని పాత్ర ఆధునికంగా ప్రాథమిక శాసనసభగా ఉంది.
జ్యేష్టదేవుడు

జ్యేష్టదేవుడు (మలయాళం: ജ്യേഷ്ഠദേവന്‍) (c. 1500 – c. 1610)  సంగమగ్రామ మాధవ (c.1350 – c.1425) స్థాపించిన "కేరళ గణిత, ఖగోళ శాస్త్ర పాఠశాల"లో ఖగోళ, గణిత శాస్త్రవేత్త. ఈయన ఉత్తమ గ్రంథం అయిన యుక్తిభాస యొక్క రచయిత. ఈ గ్రంథం నీలకంఠ సోమయాజి (1444-1544) రచించిన "తరణ సంగ్రహం"యొక్క మలయాళంలో ఒక వ్యాఖ్యానం. ఆ సమయంలో సంప్రదాయ భారతీయ గణిత శాస్త్రజ్ఞులుకు ఒక అసాధారణమైన గ్రంథం. గణిత శాస్త్రంలో యుక్తిభాస పై విషయ విశ్లేషణను కొంతమంది పరిశోధకులు "కలన గణితం యొక్క మొదటి పాఠ్యపుస్తకం"గా ప్రోత్సహించారు. జ్యేష్టదేవుడు ఖగోళ శాస్త్ర పరిశీలనా గ్రంథం Drk-karanaను రచించాడు. అనేక పురాతన రాత ప్రతులలో జ్యేష్ట దేవుని గూర్చి అనేక మూలాలు లభిస్తున్నాయి. ఈ రాత ప్రతుల నుండి, అతని జీవితం గురించి కొన్ని వాస్తవాలను తెలుసుకోవచ్చు
జి. వి. సుబ్రహ్మణ్యం

ఆచార్య జి.వి.సుబ్రహ్మణ్యం ( సెప్టెంబర్ 10, 1935 - ఆగష్టు 15, 2006)  గా ప్రసిద్ధిచెందిన గూడ వెంకట సుబ్రహ్మణ్యం సంగీత సాహిత్య నృత్య రంగాల్లో కృషిచేసిన బహుముఖప్రజ్ఞాశాలి. సాహితీరంగంలో విమర్శకునిగా చెరగని ముద్ర వేశారు. ప్రకాశం జిల్లా ఆదిపూడి గ్రామంలో శ్రీ గూడ రాఘవయ్య, సరస్వతమ్మలకు 1935, సెప్టెంబర్ 10 న జన్మించారు. రాఘవయ్య సంగీతంలో లోతైన పరిజ్ఞానం ఉన్నవాడు. ఆయన తల్లిదండ్రులు దానధర్మాలు చేసి దాతలుగా పేరుపొందారు. మేనమామ శనగల రామదాసు కుమార్తె, సంగీత విద్వాంసురాలు సుశీలను 1950 మే 18న వివాహం చేసుకున్నాడు. పేదరికం వల్ల ఎన్నో ఇబ్బందులు ఎదుర్కొంటూ చదువు కొనసాగించిన సుబ్రహ్మణ్యం ఉన్నత విద్యాభ్యాసం కొనసాగించి తద్వారా ఉన్నతోద్యోగాలను పొందాడు. ఆయన ఆగస్టు 15, 2006లో మరణించాడు. జి.వి
గుంతపల్లె

గుంతపల్లె, వైఎస్‌ఆర్ జిల్లా, బి.కోడూరు మండలానికి చెందిన రెవెన్యూయేతర గ్రామం.
అయ్యవారిపల్లె (బి.కోడూరు)

అయ్యవారిపల్లె, వైఎస్‌ఆర్ జిల్లా, బి.కోడూరు మండలానికి చెందిన రెవెన్యూయేతర గ్రామం.
లక్ష్మణ్ ఏలె

లక్ష్మణ్ ఏలె (జూన్ 8 , 1965) ప్రసిద్ధ భారతీయ చిత్రకారుడు. మనీ మనీ, అనగనగా ఒకరోజు, సత్య, రంగీల, దెయ్యం…మొదలైన వర్మ సినిమాలకు లక్ష్మణ్‌ ఏలె పబ్లిసిటి డిజైనర్‌గా పనిచేశారు. ఈయన మోనోక్రామ్‌లు చేయటానికి ఇష్టపడుతాడు. ఈయన యాదాద్రి - భువనగిరి జిల్లా, ఆత్మకూరు మండలం కదిరేనిగూడెంలో 1964, జూన్ 8 న జన్మించాడు. ఈయన తండ్రి మగ్గం నేసేవాడు పద్మశాలి. తల్లి కూలీపని చేసేది. వారి పెద్దనాన్నకు పిల్లలుసవరించు లేకపోవటంతో చిన్నప్పుడే ఆయన్ని పెంచుకున్నారు. లక్ష్మణ్ చిన్నప్పుడు విద్యలో వెనుకబడి ఉండేవారు. యింటి పనులను చూసుకునేవారు. వారి యింట్లో ఆకర్షణీయంగా ఉన్న వారి నాయనమ్మ ఫోటో ఒకటి ఉండేది. దాన్ని చూసినప్పుడల్లా బొమ్మలు గీయాలనే ఆలోచన ఆయనకు కలిగేది. మొదట్లో కొబ్బరినూనె రాసిన తలకి తెల్లకాగితాన్ని రుద్ది ఆ పారదర్శక కాగితాన్ని బొమ్మలపై ఉంచి చిత్రాలు గీయడం అలవాటు చేసుకున్నారు
సుంకులు గారి పల్లె

సుంకులు గారి పల్లె, వైఎస్‌ఆర్ జిల్లా ఎస్. మైదుకూరు మండలానికి చెందిన రెవెన్యూయేతర గ్రామం.
సున్నపురాళ్లపల్లి

సున్నపురాళ్లపల్లి, వైఎస్‌ఆర్ జిల్లా, యర్రగుంట్ల మండలానికి చెందిన రెవెన్యూయేతర గ్రామం. ఈ గ్రామంలో రాయలసీమ థర్మల్ పవర్ ప్రాజక్టు ఆధ్వర్యంలో, 2012-13 సంవత్సరానికి సంబంధించి, కార్పొరేటు సామాజిక బాధ్యత (సి.ఎ.ఎస్.ఆర్) క్రింద, 12 లక్షల రూపాయలతో, కొత్త బి.సి.కాలనీ, ఎస్.టి.కాలనీలలో 3 సిమెంటు రహదారులు నిర్మించారు.
చక్రంపేట

చక్రంపేట, అన్నమయ్య జిల్లా, రాజంపేట మండలానికి చెందిన రెవెన్యూయేతర గ్రామం.
దున్నపోతు

దున్నపోతును దున్న, దుక్కిపోతు, ఎనుపోతు, ఎనుపగొడ్డు, మహిషము అని కూడా అంటారు. ఇది దున్నడానికి ఉపయోగించే మగ గేదె (పోతుగేదె) కావడం వలన దీనికి దున్నపోతు అని పేరు వచ్చింది. దున్నపోతును ఆంగ్లంలో మేల్ బఫెలో (male buffalo) అంటారు. దున్నపోతులు బలంగా ఉంటాయి, అందువలన వీటిని ఎద్దుల వలె భూమిని దున్నడానికి, బండి లాగడానికి ఉపయోగిస్తారు. పురాణాలలో యమధర్మరాజు వాహనంగా దున్నపోతును సూచిస్తారు. ఇది బలంగా, భయంకరంగా యమునికి తగిన వాహనంగా ఉంటుంది. పోలేరమ్మ, అంకాలమ్మ మొదలగు జాతరలలో దున్నపోతును నరికి బలి ఇస్తారు. కుంభబలి: కొత్తకుండలో 11 సేర్ల జొన్నలను కుంభం కూడుగా వండి అమ్మవారి ముందు రాశిపోసి దున్నపోతును నరకుటను కుంభబలి అంటారు. గేదె
శివలెంక రాధాకృష్ణ

శివలెంక రాధాకృష్ణ ఆంధ్రపత్రిక నిర్వహణ సంపాదకులు. 'ఆంధ్రపత్రిక' వ్యవస్థాపకులు దేశోద్ధారక నాగేశ్వరరావు పంతులు ఆశయాలను, ఆకాంక్షలను సఫలం చేస్తూ ఆంధ్రపత్రిక, సచిత్రవారపత్రిక, భారతి పత్రికలకు సంపాదకత్వ బాద్యతలను ఎంతో సమర్థవంతంగా నిర్వహించాడు. దేశోద్ధారక నాగేశ్వరరావు పంతులు గారికి శివలెంక శంభు ప్రసాద్ మేనల్లుడు, అల్లుడుకూడా. నాగేశ్వరరావుగారి కుమార్తెతో శంభుప్రసాద్‌ వివాహం 1929లో విజయవాడలో జరిగింది. ఆయనకు ఇద్దరు కుమారులు-రాధాకృష్ణ, నాగేశ్వరరావు, ముగ్గురు కుమార్తెలు, 1972 లో శంభూప్రసాద్‌ మరణించిన అనంతరం పెద్ద కుమారుడు శివలెంక రాధాకృష్ణ ఆంధ్రపత్రిక సంపాదక బాధ్యతలు చేపట్టి ఆ పత్రిక మూసేసే వరకు సంపాదక బాధ్యతలు నిర్వహించారు. రాధాకృష్ణగారు వితరణశీలి. విజయవాడ ప్రెస్‌క్లబ్‌ మొదటి అంతస్తు నిర్మాణానికి లక్షరూపాయలు విరాళం అందచేసి దాతృత్వాన్ని చాటుకున్నారు.
వసంతరావు వేంకటరావు

వసంతరావు వెంకటరావు ఒక సైన్సు రచయిత, శాస్త్రవేత్త, భౌతిక శాస్త్ర విజ్ఞాన ప్రచారకుడు. ఈయన 1909, ఫిబ్రవరి 21 వ తేదీన జన్మించాడు. తండ్రి పేరు తాతారావు. విజయనగరం మహారాజ కాలేజీ, బెనారస్ హిందూ విశ్వవిద్యాలయాలలో ఉన్నత విద్య (ఎం.యస్సీ) చదివాడు. ఆంధ్ర విశ్వవిద్యాలయంలో ప్రముఖ శాస్త్రవేత్త సూరి భగవంతం వద్ద భౌతిక శాస్త్ర ప్రయోగ శాలలో కొంతకాలం శిక్షణ పొందాడు. మహారాజా కళాశాల, విజయనగరంలో 1935లో భౌతిక శాస్త్ర ఆచార్యునిగా చేరి, పదోన్నతులను పొందుతూ ప్రిన్సిపాల్ గా (1956-69) పదవీవిరమణ చేశాడు. భౌతిక శాస్త్ర విజ్ఞానాన్ని ఉపన్యాసాలు, రచనలు ద్వారా విస్తృత పరిధిలో వ్యాపింపచేశాడు. తెలుగులో భౌతిక, రసాయనిక శాస్త్రాలకు సంబంధించిన పాఠ్యపుస్తకాలను తెలుగు భాషా సమితి తరపున రూపొందించాడు. దాదాపు సహస్ర విజ్ఞాన వ్యాసాలు రాసాడు. వీటిలో అనేకం వ్యాస సంపుటాలుగా వెలువడినాయి. ఈయన రాసిన సైన్స్ గ్రంథాలు 32 లో కొన్ని ఇంటర్మీడియట్, డిగ్రీ విద్యార్థులకు పాఠ్య పుస్తకాలుగా ఎంపిక అయ్యాయి
గొల్లకోట బుచ్చిరామశర్మ

గొల్లకోట బుచ్చిరామశర్మ జీవ రసాయన శాస్త్రవేత్త. ఈయన విశాఖ జిల్లా లోని యలమంచిలి గ్రామంలో 1915, ఫిబ్రవరి 20 న జన్మించారు. తండ్రి పేరు జి.జి. సోమయాజులు, బి.ఎస్.సి (ఆనర్స్) చదివిన తర్వాత ఇండియన్ ఇన్‌స్టిట్యూట్ ఆఫ్ సైన్స్ (బెంగళూరు) లో ఎం.ఎస్.సి. చదివారు. యూనివర్సిటీ ఆఫ్ విన్‌కన్‌సిన్ నుండి పి.హెచ్
వీధిపురాణం

పూర్వ్ం పలలెల్లో మహాభారతం, భాగవతం, రామాయణం, గరుడ పురాణం, బసవ పురాణం, దేవీ భాగవతం మొదలైన పురాణ గాథలను చదవటం తేట తెలుగులో గ్రామ ప్రజలకు అర్థమయ్యే శైలిలో చెప్పడం ఆనాడు ఆచారంగా వుండేది. ఆనాటి ముఖ్యమైన వినోదాలలో వీధి పురాణం చెప్పడం ఒకటి. గ్రామంలోని ధనికులు, గ్రామ రెడ్లు, పండితులు, బ్రాహ్మణులు మొదలైన వారు నిర్వహించే వారు. పురాణ పఠనం వీధి మంటపంలో గాని, గ్రామ చావడిలో గాని చెప్పేవారు. పురాణ పఠనానికి ఏ విధమైన ఖర్చూ లేదు. భక్తీ, ముక్తీ రెండూ కలుగు తాయనీ విశ్వాసంతో ఎంతో మంది ఈ పౌరాణ పాథణానికి హాజరయ్యే వారు. ప్రేక్షకులు వచ్చే వారు వస్తూ వుంటే వెళ్ళి పోయే వారఉపెళ్ళి పోతూ వుండే వారు. ఏ మాత్రం కొంచెం తీరిక వున్నా కాస్త పురాణ కాలక్షేపం విని పోయే వారు. అంతే గాక, ఈ పఠనం సాయంత్రం పూట తీరుబడి వేళ జరిగేది. ఒకరు పురాణం చదివితే, మరొకరు విడమర్చి ఆర్థం చెప్పేవారు. గ్రామంలో వుండే పురుషులు ఏ మాత్రం అవకాశమున్నా వీథుల్లోనే వుండే వారు. ఆ నాటి వినోద కార్య క్రమాలన్నీ వీధుల్లోనే జరిగేది
కోలారు బంగారు గనులు

కోలారు బంగారు గనులు (కెజిఎఫ్ లేదా కోలార్ గోల్డ్ మైన్స్ ) అనునవి కోలారుకు సమీపంలో గల బంగారు గనులు. ఇక్కడి బంగారు గనులకు కొన్ని వేల ఏళ్ళ చరిత్ర ఉంది. ఒక అధ్యయనం ప్రకారం హరప్పా, మొహంజొదారో నాగరికత నాటికే ఇక్కడ గనుల నుండి బంగారాన్ని వెలికితీసేవారు. గుప్తుల స్వర్ణయుగ కాలంలో దాదాపు 50 మీటర్లు భూమి లోపలికి తవ్వకాలు సాగించి బంగారాన్ని వెలికితీసేవారని తెలిసింది. వారి తదనంతరం చోళులు, విజయనగర రాజులు, టిప్పు సుల్తాన్ కూడా బంగారం తవ్వకాలను కొనసాగించారు. 1802 లో కెప్టెన్ వారెన్ అను బ్రిటీష్ వ్యక్తికి గనుల తవ్వకాలకు అనుమతి లభించింది. పిమ్మట బెంగుళూరుకు చెందిన ఎం. ఎఫ్. లావెల్లీ అనే బ్రిటీష్ వ్యక్తి గనుల తవ్వకానికి అనుమతి కోరుతూ మైసూరు ప్రభుత్వానికి దరఖాస్తు చేసుకున్నాడు. 1875 లో అనుమరి మంజూరైనా అధిక ఖర్చు కావడంతో అతడు తవ్వకాలను ప్రారంభించలేకపోయాడు. కాలక్రమంలో జాన్ టేలర్ కంపెనీ చొరవతో ఇక్కడ తవ్వకాలు ప్రారంభమయ్యాయి. కొన్ని వందల బ్రిటీష్ పౌరులు ఇక్కడికి తరలి రావడంతో ఈ ప్రాంతం చిన్న సైజు ఇంగ్లాండుని తలపించేది
మల్లెలతీరంలో సిరిమల్లెపువ్వు

మల్లెలతీరంలో సిరిమల్లెపువ్వు 2013 జూలై 6 న విడుదలైన తెలుగు చిత్రం. దర్శకుడు రామరాజుకు ఇది తొలి చిత్రం. లక్ష్మి (శ్రీదివ్య) సాదాసీదా జీవితాన్ని గడుపుతూ తన జీవితం గురించి బంగారు కలలు కంటుండే ఒక సాంప్రదాయిక యువతి. ఆమె తండ్రి (రావు రమేశ్) ఒక మంచి సంబంధాన్ని చూసి లక్ష్మి పెళ్ళి జరిపిస్తాడు. కోటి ఆశలతో వైవాహిక జీవితంలోకి అడుగుపెట్టిన లక్ష్మికి తన భర్త మానవ సంబంధాలకన్నా కేవలం డబ్బుకు విలువ ఇచ్చే వ్యక్తని తెలుస్తుంది. భర్త ఆమెని నిర్లక్ష్యం చేస్తాడు. అదే సమయంలో ఆమెకు గేయ రచయిత క్రాంతి (క్రాంతి చంద్) పరిచయమౌతాడు. ఇద్దరి భావాలు దాదాపు ఒకటే కావడంతో లక్ష్మికి అతను దగ్గరౌతాడు. తర్వాత వారి జీవితాలలో చోటుచేసుకునే మార్పులేమిటి? తదనంతర పరిణామాలతో చిత్ర కథ సాగుతుంది. ఈ చిత్రం విమర్శల ప్రశంసలు అందుకుంది. మల్లెల తీరంలో సిరిమల్లె పువ్వు తన్ హృదయాన్ని దోచుకుందని, ఒక మంచి పుస్తకాన్ని చదివిన అనుభూతి కలిగిందని ప్రముఖ దర్శకుడు శేఖర్ కమ్ముల తెలిపారు. చిత్ర కథానాయిక శ్రీదివ్య నటనను ప్రత్యేకంగా ప్రశంసించారు
ప్రదీప్ రావత్

ప్రదీప్ రావత్ ఒక భారతీయ నటుడు. తెలుగు చిత్రాలలో ఎక్కువగా ప్రతినాయక పాత్రలను పోషించాడు. లగాన్ సినిమాలో దేవా అనే ఒక సర్దార్ పాత్ర పోషించాడు. ఈ సినిమాను చూసిన రాజమౌళి సై సినిమాలో విలన్ గా అవకాశం ఇచ్చాడు. ఇతడు 1952లో న్యూఢిల్లీలో పుట్టాడు. ఇతడి నాన్నగారి పేరు మంగల్‌సింగ్‌ రావత్‌. రిటైర్డ్‌ మేజర్‌. ఇతడి పూర్తి పేరు ప్రదీప్‌ రామ్‌సింగ్‌ రావత్‌. హిమాచల్‌ ప్రదేశ్‌ రాష్ట్రం సిమ్లాలోని మిలటరీ పాఠశాలలో ఇతడు ప్రాథమిక విద్యాభ్యాసం పూర్తిచేశాడు. ఇంటర్మీడియట్‌, డిగ్రీ, పోస్టుగ్రాడ్యుయేషన్‌ జబల్‌పూర్‌ ప్రభుత్వ సైన్స్‌ కాలేజీలో చేశాడు. జబల్పూరులోని యూకోబ్యాంకులో కొద్ది కాలం ఉద్యోగిగా పనిచేసిన ఆయన దూరదర్శన్‌ ఢిల్లీ ఛానల్‌ నుండి దాదాపు రెండేళ్ళు ప్రసారమైన 'మహాభారత్' మెగా సీరియల్‌లో అశ్వత్థామ పాత్రతో నటించాడు. ఇదే ఇతడి మొదటి సీరియల్‌
జబల్పూర్

జబల్‌పూర్ మధ్య ప్రదేశ్ రాష్ట్రం ‌లోని నగరం. గతంలో దీనిని జబ్బల్‌పూర్ అని పిలిచేవారు. 2011 జనాభా లెక్కల ప్రకారం, ఇది మధ్యప్రదేశ్‌లో మూడవ అతిపెద్ద పట్టణ సముదాయ. దేశంలో 38 వ అతిపెద్ద పట్టణ సముదాయం. రాయ్‌పూర్ తరువాత మధ్య భారతదేశంలో 2 వ అతిపెద్ద మహానగరం, జబల్‌పూర్. ఇక్కడికి దగ్గరలోని భేడాఘాట్ వద్ద ఉన్న వైట్ మార్బుల్ రాక్స్ కు ప్రసిద్ది చెందింది. స్నూకర్ ఆట జబల్‌పూర్ లోనే ఉద్భవించిందని సాధారణంగా అంగీకరించబడింది. భారతదేశంలోని 100 స్మార్ట్ సిటీలలో జబల్‌పూర్ ఒకటి. జబల్‌పూర్ నగరం, జబల్‌పూర్ జిల్లాకు (మధ్యప్రదేశ్లో రెండవ అత్యధిక జనాభా కలిగిన జిల్లా) ముఖ్యపట్టణం. జబల్‌పూర్ డివిజనుకు ఇది పరిపాలనా ప్రధాన కార్యాలయం. చారిత్రికంగా,గోండు రాజవంశాలకు కేంద్రంగా ఉన్న ఈ నగరంలో తర్వాతి కాలంలో మొఘల్, మరాఠా పాలనలచే ప్రభావితమైన సమ్మేళన సంస్కృతి అభివృద్ధి చెందింది. జబల్‌పూర్ సముద్ర మట్టం నుండి 411 మీటర్ల ఎత్తున ఉంది
ఉలగళంద పెరుమాళ్ కోవెల, కాంచీపురం

తిరుఊరగం అనే పేరుతో కూడా పిలువబడే ఉలగళంద పెరుమాళ్ కోవెల విష్ణుమూర్తి అవతారమయిన వామనమూర్తి ఆలయం. ఇది కాంచీపురంలో రైల్వే స్టేషను నుండి కామాక్షి అమ్మవారి కోవెలకు వెళ్ళే దారిలో ఉంది. ఈ దేవాలయంలో 108 వైష్ణవ దివ్యతిరుపతులలో ఐదు ఉన్నాయి. 7-10వ శతాబ్దాలకు సంబంధించిన ఆఴ్వా ర్లు అనే వైష్ణవ భక్తులు ఈ గుడికి సంబంధించిన విషయాలు తెలుపుతూ కీర్తించారు. వామన మూర్తి ఇతర దేవాలయాల్లో చిన్ని-పొట్టి వటువుగా పూజిస్తే, ఈ దేవాలయంలో త్రివిక్రముడిగా 30 అడుగుల విగ్రహాన్ని పూజిస్తారు. పురాణాల ప్రకారం రాక్షసుల రాజు, ప్రహ్లాదుని మనవడు అయిన మహాబలిచక్రవర్తి తన మంచితనము, దాతృత్వం వలన ప్రసిద్ధుడై కీర్తిలో దేవరాజు ఇంద్రుణ్ణి మించిపోయాడు. అలా వచ్చిన గర్వాన్ని హరించేందుకు విష్ణువు వామనుడై అవతరించాడు. మరుగుజ్జు అయిన వటువు రూపంలో మహాబలిని చేరుకొని మూడడుగుల నేలను దానమివ్వమని కోరాడు. రాక్షసగురువు శుక్రుడు వారించినప్పటికీ ఈ దానానికి బలి చక్రవర్తి ఒప్పుకుంటాడు. కానీ దానం పుచ్చుకునేప్పటికి వామనుడు తన ఆకారాన్ని పెంచుకుంటూ ఆకాశమంత ఎత్తు ఎదుగుతాడు. ఒక్క అడుగులో భూమిని, మరొక అడుగులో ఆకాశాన్ని (ముల్లోకాలనూ) కొలిచి, మూడవ అడుగు కోసం తిరిగి బలిచక్రవర్తిని అడుగుతాడు. బలిచక్రవర్తి నిస్సహాయుడై తన తలను వంచి అక్కడ మూడవ అడుగును కొలవమంటాడు
చంద్రశ్రీ

చంద్రశ్రీ, తెలంగాణకు చెందిన దళిత కళాకారిణి, కవయిత్రి. ఈమె తెలంగాణ రాష్ట్రం, సూర్యాపేట జిల్లా, మోతే మండలం, మామిళ్ళగూడెం గ్రామంలో 1966 ఫిబ్రవరి 23న సరోజిని, జయచంద్ర దంపతులకు జన్మించింది. గుంటూరు జిల్లా, సత్తెనపల్లిలో ప్రాథమిక విద్య, చీరాల మహిళా కళాశాలలో ఇంటర్‌, విఆర్ఎస్ & వైఆర్ఎన్ కాలేజీలో డిగ్రీ పూర్తి చేసింది. నెలపొడుపు నాడు పుట్టిందని తల్లిదండ్రులు ఈమెకు ‘చంద్రశ్రీ’ అని పేరు పెట్టారు. చంద్రశ్రీ విద్యార్థి సంఘం నాయకురాలిగా ఎన్నో సమస్యలపై ఉద్యమాలు చేసింది. అనంతరం పీపుల్స్ వార్ కార్యకర్తగా మారింది. రైతు కూలీ సంఘం నాయకుడు, చీరాలకు చెందిన ఇరపని శివశంకర్ ను వివాహమాడింది. ఇతను వారి కుమారుడి జీవితాన్ని నాశనం చేయడమే కాకుండా, ఆమెను ఎంతగానో హింసించడం వలన అతని అహంకారానికి ఎదురు తిరిగి 1995లో హైదరాబాద్‌లో ప్రభుత్వేతర సంస్థలో ఉద్యోగిగా చేరి చివరి వరకు ఒంటరి జీవితం గడిపింది. ప్రభుత్వ గ్రామీణాభివృద్ధి సంస్థలో కన్సల్టెంటుగా, సామాజిక కార్యకర్తగా దళిత ఉమెన్ థియేటర్ అద్యక్షురాలిగా అణగారిన వర్గాలలో స్త్రీలకు చివరి వరకు అండగా ఉంది. ‘ఏకలవ్య’ కళామండలి స్థాపించి దళిత, బహుజన రాజకీయ సాంస్కృతిక ఉద్యమ విస్తృతికి కృషి చేసింది. ‘దళిత మహిళా గానం’, ‘అనగనగా ఒక నేను’ 'నల్ల సూరీడు', దళిత ఆత్మకథ (శివసాగర్), ‘అంబేద్కర్‌ సుప్రభాతం’, ఆల్బమ్‌లు వెలువరించింది. సుదీర్ఘ రాగాలతో పౌరాణిక నాటక పద్యాలను హృదయరంజకంగా గానం చేసింది
రాజ్ కుమార్ (హిందీ నటుడు)

రాజ్ కుమార్ (హిందీ: राज कुमार, ఉర్దూ: راج کُمار ), కుల్బూషణ్ పండిట్ ‌గా జన్మించిన ఈయన (8 అక్టోబర్ 1926 – 3 జూలై 1996) హిందీ చలనచిత్రాలలోని ఒక భారతీయ నటుడు. రాజ్ కుమార్ 1952లో రంగీలిలో నటించే ముందు 1940ల చివరలో ముంబాయి పోలీసు విభాగంలో సబ్-ఇన్స్పెక్టరుగా పనిచేశారు. ఆస్కార్-ప్రతిపాదిత 1957 చిత్రం మదర్ ఇండియాలో నటించారు, నాలుగు దశాబ్దాల పాటు విస్తరించిన వృత్తిలో ఆయన నటించారు. అతను కుల్బూషణ్ పండిట్ ‌గా ప్రస్తుతం పాకిస్తాన్‌లో ఉన్న బలోచిస్తాన్‌లో సారస్వత్ బ్రాహ్మణకులంలో కాశ్మీరీ హిందువుగా జన్మించారు. 1940ల చివరలో అతను ముంబాయి, భారతదేశంకు తరలి వచ్చారు, అతను ఇక్కడ ముంబాయి పోలీసుశాఖలో సబ్-ఇన్స్పెక్టర్ అయ్యారు. ఆయన గాయత్రిని 1960లలో వివాహం చేసుకున్నారు, వీరిరువురికీ ముగ్గురు సంతానం కలదు, అందులో ఇద్దరు కుమారులు పురు రాజ్‌కుమార్ (ఒక బాలీవుడ్ నటుడు), పాణిని రాజ్‌కుమార్, కుమార్తె వాస్తవిక్త రాజ్‌కుమార్, ఆమె తన తొలిచిత్ర ప్రదర్శన 2006 చిత్రం యైట్ శనిలో చేశారు. 1950ల ఆరంభంలో, అతని పేరును రాజ్ కుమార్ ‌గా మార్చుకున్నాడు, అతని పోలీసు ఇన్స్పెక్టర్ ఉద్యోగాన్ని వదిలివేసి నటనలోకి ప్రవేశించారు. అతని మొదటి నటనాప్రదర్శనను రంగీలి (1952)లో చేశారు. తరువాత ఐదు సంవత్సరాలు మరికొన్ని చిత్రాలలో నటించిన తరువాత ఆయన మెహబూబ్ ఖాన్ యొక్క మదర్ ఇండియా (1957)లో నటించారు. ఆయన ప్రదర్శనలలో షరారత్ (1959), పైఘం (1959), దిల్ అప్నా అవుర్ ప్రీత్ పరాయీ (1960), ఘరానా (1961), దిల్ ఏక్ మందిర్ (1963), వక్త్ (1965), హమ్రాజ్ (1967), నీల్ కమల్ (1968), పాకీజా (1972), లాల్ పత్థర్ (1971), హీర్ రాంజా (1971), హిందూస్తాన్ కీ కసం (1973), ఏక్ సే బడ్ కర్ ఏక్ (1976), కర్మయోగి (1978) ఉన్నాయి. అతను ఫిలింఫేర్ ఉత్తమ సహాయక నటుడి పురస్కారాలను దిల్ ఏక్ మందిర్, వక్త్ చిత్రాలకు పొందారు. 1980ల సమయంలో అతను చంబల్ కీ కసం (1980), కుద్రత్ (1981), ఏక్ నయీ పహేలి (1984), మర్తే దమ్ తక్ (1987), జంగ్ బాజ్ (1989), పోలీస్ పబ్లిక్ (1990)లలో నటించారు
శ్రీఆంజనేయం

శ్రీఆంజనేయం 2004 జూలై 24 విడుదలైన సోషియో ఫాంటసీ తెలుగు చిత్రం. కృష్ణ వంశీ దర్శకత్వంలో నితిన్, ఛార్మి కౌర్ అర్జున్ సర్జా, రమ్యకృష్ణ నటించిన ఈ చిత్రానికి సంగీతం మణిశర్మ అందించగా కృష్ణ వంశీ ఈ చిత్రాన్ని నిర్మించారు. రామాపురం అనే గ్రామంలో ఒక సివిల్ ఇంజనీరు (ప్రకాష్ రాజ్) సీతమ్మ తల్లి డ్యాం అనే ఆనకట్టను కట్టడానికి ప్రభుత్వం నియమిస్తుంది. ప్రాంతీయంగా ప్రాబల్యం ఉన్న ఓ రాజకీయ నాయకుడు బ్రహ్మం (పిల్ల ప్రసాద్) దాన్ని అడ్డుకుంటాడు. ఆ ఇంజనీరు బెదిరింపులకు లొంగకపోవడంతో బ్రహ్మం అతన్ని, అతని భార్యను చంపిస్తాడు. వారిద్దరి కొడుకు అంజి (నితిన్) అనాథ అవుతాడు. అతన్ని ఆ ఊరి రామాలయ పూజారి (చంద్రమోహన్) తో పాటు మిగతా గ్రామస్తులు అతన్ని పెంచి పెద్ద జేస్తారు. అంజి చిన్నప్పటి నుంచి ఆంజనేయుడికి వీరభక్తుడు. బ్రహ్మానికి ఆ ఊర్లో 100 ఏళ్ళ పురాతనమైన గుడి అడుగున గ్రానైటు శిలలు ఉన్నాయని తెలిసి ఆ గుడిని కూల్చేసి వేరే దగ్గర కొత్త దేవాలయం నిర్మించాలని చూస్తుంటాడు. అంజి దాన్ని అడ్డుకోవాలని ప్రయత్నిస్తాడు కానీ బ్రహ్మం దగ్గరున్న గూండాలను చూసి భయపడుతుంటాడు. ఒక రోజు ఆంజనేయ స్వామి (అర్జున్) మారు వేషంలో అంజి కర్తవ్యాన్ని గురించి చెప్పడానికి వస్తాడు. అతన్ని అప్పటి దాకా ఆగిపోయిన సీతమ్మ తల్లి డ్యాం ను మళ్ళీ ప్రారంభించేలా అతన్ని ప్రోత్సహిస్తాడు
యతి వృషభుడు

యతివృషభుడు లేదా జడివసహ జైన మతస్థుడైన ప్రాచీన భారతీయ గణితశాస్త్రవేత్త. ఇతను క్రీ. శ 6వ శతాబ్దానికి చెందిన వాడని భావిస్తున్నారు. ఆర్యభట్ట, బ్రహ్మగుప్తుల మధ్య కాలానికి చెందిన ఈయన తిలోయపన్నత్తి అనే గణిత, ఖగోళ శాస్త్ర గ్రంథాన్ని రాశాడు. ప్రాకృత భాషలోని ఈ గ్రంథం, విశ్వశాస్త్రం లేదా కాస్మాలజీ, ని గుఱించి జైన మత, వేదాంత దృక్కోణంలో వివరిస్తుంది. ఇందులో దూరాలని, కాలాన్ని కొలిచే వివధ కొలతలు వివరించబడ్డాయి. అనంతం, గుఱించి అనేక ప్రతిపాదనలు కూడా తిలోయపన్నత్తిలో ఉన్నాయి.
ఉపగ్రహ వాహక నౌక

ఉపగ్రహ వాహక నౌక (ఎస్‌ఎల్‌వి-3), కృత్రిమ ఉపగ్రహాలను ప్రయోగించే వాహక నౌక. స్వదేశీ వాహక నౌకా పరిజ్ఞానాన్ని అభివృధ్ధి చేసేందుకు, భారతీయ అంతరిక్ష పరిశోధనా సంస్థ, 1970లలో చేపట్టిన ప్రాజెక్టులో భాగంగా ఈ రాకెట్టును తయారు చేసారు. ఈ ప్రాజెక్టు అధిపతిగా ఎ.పి.జె అబ్దుల్ కలాం ఉండేవాడు. SLV నిర్దేశిత లక్ష్యం 400 కి.మీ ఎత్తు. దాని పేలోడు సామర్థ్యం 40 కేజీలు.  ఇది ఘన ఇంధనంతో నడిచే మోటరు గల, నాలుగు దశల రాకెట్టు. SLV/SLV-3 యొక్క మొదటి ప్రయోగం 1979 ఆగస్టు 10 న శ్రీహరికోట నుండి జరిగింది. ఘన ఇంధనంతో పనిచేసే నాలుగు దశల ఈ రాకెట్టు బరువు 17 టన్నులు, ఎత్తు 22 మీటర్లు, పేలోడ్ బరువు 40కిలోలు SLV యొక్క చివరి ప్రయోగం, 1983 ఏప్రిల్ 17 న జరిగింది. తర్వాతి తరానికి చెందిన ASLV నిర్మాణానికి SLV-3 ప్రధాన భూమికని ఏర్పరచింది
అద్దిస్ అబాబా

అద్దిస్ అబాబా ఇథియోపియా దేశ రాజధాని. దీన్ని ఫిన్‌ఫిన్నె అని కూడా పిలుస్తారు. 2007 జనగణన లెక్కల ప్రకారం, నగర జనాభా 27,39,551. ఈ నగరం ఒరోమొయా రాష్ట్రానికి కూడా రాజధాని. ఆఫ్రికా యూనియన్ కేంద్ర కార్యాలయం ఇక్కడే ఉంది. దానికి ముందర ఉన్న ఆర్గనైజేషన్ ఆఫ్ ఆప్రికన్ యూనిటీ కేంద్ర కార్యాలయం కూడా ఇక్కడే ఉండేది. ఐరాస వారి ఆఫ్రికా ఆర్థిక కమిషను ప్రధాన కార్యాలయం కూడా ఇక్కడే ఉంది. అనేక ఇతర అంతర్జాతీయ, ఖండాతర్గత కార్యాలయాలు కూడా అద్దిస్ అబాబాలో ఉన్నాయి. దీని వల్ల అద్దిస్ అబాబాను ఆఫ్రికా రాజకీయ రాజధానిగా భావిస్తారు. తూర్పు ఆఫ్రికా చీలిక నుండి పశ్చిమాన కొద్ది కిలోమీటర్ల దూరం లోనే నగరం ఉంది. ఈ చీలిక ఇథియోపియాను రెండుగా చీలుస్తోంది. దేశంలోని వివిధ ప్రాంతాలకు చెందిన ప్రజలు అద్దిస్ అబాబాలో నివాసముంటున్నారు
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా

ఇన్స్టిట్యుట్ ఆఫ్ చార్టర్డ్ అకౌంటెంట్స్ ఆఫ్ ఇండియా ('ICAI) భారతదేశం యొక్క జాతీయ వృత్తిపరమైన అకౌంటింగ్ సంస్థ. ఇది భారతదేశంలో చార్టర్డ్ అకౌంటెన్సీ వృత్తిని నియంత్రించేందుకు భారతదేశం యొక్క Constituent Assembly (acting as the provisional Parliament of India) ద్వారా ఏర్పాటైన చార్టర్డ్ అకౌంటెంట్స్ చట్టం, 1949 కింద ఒక బాడీ కార్పోరేట్గా 1953 జూలై 1 న స్థాపించబడింది. ICAI ప్రపంచంలోనే రెండవ అతి పెద్ద professional accounting body, మొదటిది అమెరికెన్ ఇన్స్టిట్యుట్ ఆఫ్ సర్టిఫైడ్ పబ్లిక్ అకౌంటెంట్స్ (AICPA). భారతదేశంలో ఆర్థిక తనిఖీ, గణాంక వృత్తిని నియంత్రించే, అనుమతించే అధికరము ICAI కి మాత్రమే ఉంది. భారతదేశంలో కంపెనీలు అనుసరించాల్సిన అకౌంటింగ్ ప్రమాణాలను ఇది National Advisory Committee on Accounting Standards (NACAS) కు సిఫార్సు చేస్తుంది, ఇతర సంస్థలు అనుసరించాల్సిన అకౌంటింగ్ ప్రమాణాలను నిర్దేశిస్తుంది. ఆర్థిక నివేదికల ఆడిట్ లో అనుసరించాల్సిన ఆడిటింగ్, హామీ ప్రమాణాలను నిర్దేశించటములో ICAI ఏకపక్షముగా బాధ్యత వహిస్తది. ఇది అంతర్గత ఆడిట్ (Standards on Internal Audit (SIA) ), కార్పొరేట్ వ్యవహారాలు (Corporate Affairs Standards (CAS) ) ఇంకా ఎన్నోవాటికి ప్రమాణాలు నిర్దేశిస్తుంది. ఇది ప్రమాణాలను నిర్దేశించటములో భారతదేశ ప్రభుత్వం, భారతదేశం యొక్క రిజర్వు బ్యాంకు (RBI), భారతదేశం యొక్క సెక్యూరిటీస్ అండ్ ఎక్స్చేంజ్ బోర్డ్ (SEBI) తో కలిసి పనిచెస్తది. ఇన్స్టిట్యూట్ సభ్యులను చార్టర్డ్ అకౌంటెంట్స్ అని పిలుస్తారు. అయితే ఇక్కడ చార్టర్డ్ అనే పదము ఏవిధముగానూ రాయల్ చార్టర్కి సంబంధించినది కాదు. చార్టర్డ్ అకౌంటెంట్స్ ICAI చే ప్రచురితమైన Code of Ethics, వృత్తిపరమైన ప్రమాణాలకు (professional standards) లోబడి ఉండాలి, లేనిచో క్రమశిక్షణా చర్యకు లోనవ్వుతారు. ICAI యొక్క సభ్యుడుని మాత్రమే, 1956 కంపెనీల చట్టం (Companies Act, 1956) కింద భారత కంపెనీకి ఆడిటర్ గా నియమించొచ్చు
లచ్చి

లచ్చి అనగా హిందూ దేవత లక్ష్మి అనే పదానికి వికృతరూపం.
చంద్ర సిద్ధార్థ

చంద్ర సిద్దార్థ ప్రముఖ తెలుగు సినీ దర్శకుడు, నిర్మాత. చంద్ర సిద్దార్థ, పూర్ణచంద్రరావు, శకుంతలాదేవి దంపతులకు జన్మించాడు. బడిలో ఉండగానే చిత్రలేఖనంలో, సృజనాత్మక రచనల్లో అనేక అవార్డులు అందుకున్నాడు. దాంతో ఆయన సృజనాత్మక రంగంలోనే రాణించాలనుకున్నాడు. హైదరాబాదు నిజాం కళాశాలలో విద్యనభ్యసించాడు. ఉస్మానియా విశ్వవిద్యాలయం నుండి తెలుగు సాహిత్యంలో పట్టభద్రుడయ్యాడు. దర్శకుడు ఉప్పలపాటి నారాయణరావు దగ్గర జైత్రయాత్ర చిత్రానికి గాను సహాయ దర్శకుడిగా పనిచేశాడు. తర్వాత నిరంతరం అనే చిత్రాన్ని నిర్మించాడు. ఈ చిత్రం మలేషియాలో నిర్వహించిన భారతీయ చలన చిత్రోత్సవాలలో ప్రదర్శింపబడింది.
బొడ్డువారిపాలెం (కొడవలూరు మండలం)

బొడ్డువారిపాలెం,శ్రీ పొట్టి శ్రీరాములు నెల్లూరు జిల్లా,కొడవలూరు మండలానికి చెందిన గ్రామం.ఇది మండల కేంద్రమైన కొడవలూరు నుండి 6 కి. మీ. దూరం లోను, సమీప పట్టణమైన నెల్లూరు నుండి 14 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1181 ఇళ్లతో, 4536 జనాభాతో 1225 హెక్టార్లలో విస్తరించి ఉంది. గ్రామంలో మగవారి సంఖ్య 1960, ఆడవారి సంఖ్య 2576. షెడ్యూల్డ్ కులాల సంఖ్య 1599 కాగా షెడ్యూల్డ్ తెగల సంఖ్య 1186. గ్రామ జనగణన లొకేషన్ కోడ్ 591902. ఊచగుంటపాలెం 3 కి.మీ, కొడవలూరు 1 కి